10. ΒΑΣΙΛΙΚΟΝ ΔΙΑΤΑΓΜΑ της 4/9 Μαΐου 1950 Περί ελέγχου της διαχειρίσεως του Κεφαλαίου Ανεργίας και ασθενείας Ναυτικών. Έχοντες υπ’ όψιν τας διατάξεις του άρθρ. 5 εδάφ. ζ΄ του Νόμ. 6002/1934 «περί προστασίας των ανέργων εργατών θαλάσσης και των οικογενειών αυτών» (ΦΕΚ 37 Α΄/1934) μετά γνωμοδότησιν του Συμβουλίου Εμπορικού Ναυτικού και σύμφωνον γμώμην του Συμβουλίου Επικρατείας υπ’ αριθ. 50/1950, απεφασίσαμεν και διατάσσομεν: Άρθρ.1.-Εντός του μηνός Μαΐου εκάστου έτους καταρτίζεται υπό της υπηρεσίας του Ναυτικού Απομαχικού Ταμείου (Ν.Α.Τ.) ο προϋπολογισμός των κατά Νόμον εσόδων και εξόδων του Κεφαλαίου Ανεργίας δια το επόμενον οικονομικόν έτος και τίθεται υπό τον έλεγχον και την έγκρισιν του Διοικητικού Συμβουλίου του Ν.Α.Τ. 2.Ειδικώς προκειμένου περί του Οίκου Ναύτου το διατιθέμενον ετησίως δια την λειτουργίαν αυτού ποσόν εκ του Κεφαλαίου Ανεργίας καθορίζεται και περιλαμβάνεται εις τον προϋπολογισμόν του Κεφαλαίου Ανεργίας μετά την έγκρισιν υπό του Διοικητικού Συμβουλίου του Ν.Α.Τ. του προϋπολογισμού του Οίκου Ναύτου του προβλεπομένου υπό του άρθρ. 9 του Β.Δ. της 15 Απρ. 1936 (Φ.Ε.Κ. 219 Α΄ της 20.5.36) «περί σκοπού της ιδρύσεως και του τρόπου λειτουργίας του εν Πειραιεί Οίκου Ναύτου». 3.Ο υπό του Διοικητικού Συμβουλίου του Ν.Α.Τ. εγκρινόμενος προϋπολογισμός υποβάλλεται εγκαίρως εις τον Υπουργόν Εμπορικής Ναυτιλίας και εγκρινόμενος τελικώς παρ’ αυτού και του Υπουργού των Οικονομικών εις ον εν συνεχεία αποστέλλεται, επιστρέφεται εις το Ν.Α.Τ. προς εκτέλεσιν προ της ενάρξεως του νέου οικονομικού έτους. Άρθρ.2.-Εξαιρέσει των πιστώσεων των αναφερομένων εις την λειτουργίαν του Οίκου Ναύτου και περί της διαθέσεως των οποίων αποφασίζει η Διοικητική Επιτροπή τούτου κατά τας οικείας περί λειτουργίας του Οίκου Ναύτου διατάξεις, πάσαι αι λοιπαί εν τω προϋπολογισμώ του Κεφαλαίου Ανεργίας πιστώσεις διατίθενται δια τας εκ του Νόμου προβλεπομένας δαπάνας μόνον κατόπιν εγκρίσεως εκάστοτε υπό του Διοικητικού Συμβουλίου του Ν.Α.Τ. συμφωνούντος και του παρά τούτω Υπουργικού Επιτρόπου. Εις περίπτωσιν διαφωνίας αυτού προς το Δ.Σ. το ζήτημα, εφ’ ου η διαφωνία, παραπέμπεται εις τον Υπουργόν όστις δι’ αποφάσεως αυτού ειδικώς ητιολογημένης και ούσης υποχρεωτικής, αίρει την διαφωνίαν. Άρθρ.3.-1.Η Διαχειριστική Επιτροπή του Ν.Α.Τ. εξοφλεί τας χρηματικάς αξίας εν γένει δι’ ων αποστέλλονται χρήματα εις το Κεφάλαιον Ανεργίας και προβαίνει εις την κατάθεσιν και ανάληψιν χρημάτων και ενεργεί ως προκειμένου περί καταθέσεως και αναλήψεως χρημάτων του Ν.Α.Τ. 2.Ο Διευθυντής του Ν.Α.Τ. εκτελεί τας αποφάσεις του Διοικητικού Συμβουλίου τας γενομένας εις την λειτουργίαν και διαχείρησιν του Κεφαλαίου και εντέλλεται εγκρινομένας υπό του Συμβουλίου δαπάνας. Άρθρ.4.-1.Εντός του δευτέρου μηνός μετά την λήξιν του οικονομικού έτους η υπηρεσία του Ν.Α.Τ συντάσσει και υποβάλλει εις το Διοικητικόν Συμβούλιον προς έγκρισιν τον ετήσιον Ισολογισμόν και Απολογισμόν εσόδων και εξόδων του Κεφαλαίου Ανεργίας του λήξαντος οικονομικού έτους μετ’ αναλυτικής εκθέσεως. Ο Ισολογισμός και Απολογισμός εγκρινόμενος υπό του Δ.Σ. υποβάλλονται μέχρι της 1 Σεπτεμβρίου εις το Υπουργείον Εμπορικής Ναυτιλίας παρ’ ου διατάσσεται ο λογιστικός έλεγχος της ληξάσης διαχειρίσεως υπό της αυτής Επιτροπής υπό της οποίας διενεργείται και ο έλεγχος της διαχειρίσεως του Ν.Α.Τ., δια την αυτήν χρήσιν. Δια την πρόσθετον ταύτην εργασίαν καταβάλλεται εις την Επιτροπήν ταύτην αποζημίωσις εις βάρος του Κεφαλαίου Ανεργίας οριζομένη υπό του Δ.Σ. και εγκρινομένη υπό του Υπουργού Ε.Ν. 2.Ο Ισολογισμός εγκρίνεται τελικώς υπό του Υπουργού βάσει των πορισμάτων της Εξελεγκτικής Επιτροπής δημοσιεύεται εις την Εφημερίδα της Κυβερνήσεως ομού μετά του Απολογισμού των εσόδων και εξόδων και της εκθέσεως της Εξελεγκτικής Επιτροπής. Άρθρ.5.-Το Δ.Σ. του Ν.Α.Τ. αποφασίζει υπό την έγκρισιν του Υπουργού Ε.Ν. περί της διαθέσεως των τυχόν απομενόντων πλεονασμάτων εκάστης χρήσεως είτε προς σχηματισμόν αποθεματικού Κεφαλαίου είτε προς ευρυτέραν εξυπηρέτησιν κατά την επομένην χρήσιν ενός ή πλειόνων εκ των σκοπών των αναγομένων κατά Νόμον εις την προστασίαν των ανέργων ναυτικών. 2.Το σχηματιζόμενον αποθεματικόν κεφάλαιον δύναται να τοποθετήται κατόπιν αποφάσεων του Διοικητικού Συμβουλίου εγκρινομένων υπό του Υπουργού Εμπορικής Ναυτιλίας εις επωφελείς επενδύσεις εις όσας επιτρέπεται κατά τας οικείας διατάξεις και η τοποθέτησις των Κεφαλαίων του Ν.Α.Τ. Εις τον αυτόν Υπουργόν ανατίθεται η δημοσίευσις και εκτέλεσις του παρόντος Β.Δ/τος. (Αντί της σελ. 611) Σελ. 611(α) 19.Θ.β.10 Προστασία Ανέργων 19.Θ.β.10 Προστασία Ανέργων 